|  |  |  |  |
| --- | --- | --- | --- |
| 18.12.2020. |  | Nr. | 166 |

**Par nomedīto meža cūku izmeklēšanas kārtību**

*Sakarā ar Āfrikas cūku mēra (turpmāk – ĀCM) uzliesmojumiem mājas un meža cūku populācijā, lai nodrošinātu meža cūku paraugu iegūšanu laboratoriskai izmeklēšanai, pamatojoties uz Veterinārmedicīnas likuma 30. panta 2.punkta a) un b) apakšpunktu, 2019. gada 17. decembra Eiropas Komisijas Deleģēto regulu 2020/687, ar ko attiecībā uz noteikumiem par noteiktu sarakstā norādītu slimību profilaksi un kontroli papildina Eiropas Parlamenta un Padomes Regulu (ES) 2016/429, 2021. gada 7. aprīļa Komisijas Īstenošanas regulu (ES) 2021/605, ar ko nosaka īpašus kontroles pasākumus attiecībā uz Āfrikas cūku mēri, 2004. gada 17. februāra Ministru kabineta (turpmāk - MK) noteikumiem Nr. 83 „Āfrikas cūku mēra likvidēšanas un draudu novēršanas kārtība”, nosaku medniekiem:*

1. *saskaņā ar MK noteikumu Nr.83 3.pielikumu “Āfrikas cūku mēra riska zonas Latvijas Republikā” ĀCM I, II un III riska zonas minētajās teritorijās noņemt paraugus katrai nomedītajai meža cūkai laboratoriskai izmeklēšanai uz ĀCM.*
2. informēt Pārtikas un veterinārā dienesta (turpmāk tekstā – PVD) teritoriālās struktūrvienības (turpmāk tekstā - TSV) inspektoru par visām klīniski aizdomīgām nomedītajām meža cūkām, par kurām radušās aizdomas par saslimšanu, un atrastajām beigtajām meža cūkām.
3. *noņemot paraugu nomedītai meža cūkai, identificēt nomedītās meža cūkas ķermeni ar apzīmētu marķieri, kas izsniegts atbilstoši 2022. gada 19. aprīļa Valsts meža dienesta rīkojuma Nr. 52 „Par mežacūku medībām” 3.punktam.*

 4. nodrošināt, ka:

4.1. ĀCM izmeklējuma veikšanai no katras nomedītās meža cūkas tiek noņemts:

4.1.1. seroloģiskai un virusoloģiskai izmeklēšanai asins paraugs (50 -100 ml nesarecējušu asiņu);

4.1.2. ja nav asins parauga - virusoloģiskai izmeklēšanai orgānu (1/4 liesas, 1/2 vienas nieres, mandeles, dažus vairāk izmainītos apzarņa limfmezglus) paraugs vai stobra kaula, vai krūšu kaula paraugs;

4.2. kopā ar noņemto paraugu nomedītai meža cūkai nodod arī nomedītās meža cūkas astes galu.

1. nodrošināt pēc iespējas ātru noņemto paraugu nogādāšanu PVD TSV, nosūtīšanai Pārtikas drošības, dzīvnieku veselības un vides zinātniskā institūta „BIOR”, lai veiktu seroloģiskos (antivielu noteikšana) un virusoloģiskos (PĶR – vīrusa genoma noteikšana) izmeklējumus ĀCM noteikšanai.
2. nododot nomedītās meža cūkas paraugu laboratoriskai izmeklēšanai, aizpildīt šī rīkojuma 1.pielikumu ”*Akts par parauga, no nomedītas meža cūkas, piegādi un meža cūkas liemeņa (iekšējo orgānu) uzglabāšanu līdz laboratorisko izmeklējuma rezultātu noskaidrošanai*” divos eksemplāros - vienu eksemplāru paturot sev, bet otru – nodot valsts inspektoram.
3. nodrošināt nomedīto meža cūku ķermeņu (ādu, galvu un diafragmu) un blakusproduktu identificēšanu, uzglabāšanu (uzglabāt norādītajā adresē, uzglabāt atbilstošā temperatūrā, nelietot pārtikā, ieteicams veikt izmeklējumu uz trihinelozi, ievērot bioloģiskās drošības pasākumus, lai novērstu nomedīto meža cūku ķermeņu savstarpējo kontamināciju) un izsekojamību līdz laboratorisko izmeklējumu rezultātu saņemšanai.
4. nodrošināt meža cūku ķermeņu, trofeju un blakusproduktu iznīcināšanu saskaņā ar veterinārā inspektora norādījumiem, ja, laboratoriskā testēšanas pārskatā, ir apstiprināts:

 8.1. ĀCM pozitīvs (ar PĶR konstatēts vīrusa genoms) rezultāts,

 8.2. ĀCM pozitīvs rezultāts (konstatētas antivielas pret ĀCM vīrusu ELISA, IPT, IB).

1. nepieciešamības gadījumā, nomedīto meža cūku izcelsmes pārtikā neizmantojamos blakusproduktus ievietot blakusproduktu savākšanai paredzētajos konteineros PVD TSV norādītajās vietās.
2. Publicēt šo rīkojumu oficiālajā izdevumā “Latvijas Vēstnesis”.
3. Rīkojums stājas spēkā 2021.gada 1.janvārī.
4. Ar šī rīkojuma stāšanos spēkā tiek atcelts valsts galvenā pārtikas un veterinārā inspektora 2016.gada 11.oktobra rīkojums Nr. 177 ”Par meža cūku izmeklēšanas kārtību”.
5. Kontroli par rīkojuma izpildi paturu sev.

Pielikumā*:*

*1.pielikums „Akts par parauga, no nomedītas meža cūkas, piegādi un meža cūkas liemeņa (iekšējo orgānu) uzglabāšanu līdz laboratorisko izmeklējuma rezultātu noskaidrošanai*” *uz 2 lapām.*

Valsts galvenais pārtikas un

veterinārais inspektors M. Balodis

D.Zvidriņa, 67027581

Saņēmēju saraksts: PVD TSV,

 PVD PUD,

 PVD Juridiskā daļa

 PVD Finanšu un grāmatvedības daļa,

 ZI „BIOR”,

 PVD Materiālo resursu daļa,

 PVD Vadības sistēmu, audita un dokumentu pārvaldības daļa